CELEX: 31989R0736
Language: hr
Date: 1989-03-16 00:00:00
Title: Uredba Komisije (EEZ) br. 736/89 od 16. ožujka 1989. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               16
            
         31989R0736
   
               L 080/21
            
            
               SLUŽBENI LIST EUROPSKE UNIJE
            
            
               16.03.1989.
            
         
      UREDBA KOMISIJE (EEZ) br. 736/89
   od 16. ožujka 1989.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 20/89 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku koji je odredio njegov predsjednik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 1989.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 4, 6.1.1989., str. 19.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Lagana široka pletena odjeća (100 % pamuk) koja ima prosječno 10 ili više očica po dužinskom centimetru u jednom smjeru, namijenjena za pokrivanje gornjeg dijela tijela, seže do ispod struka, s okruglim vratnim izrezom bez ovratnika, s djelomičnim otvorom sprijeda koji se zatvara gumbom s lijeva na desno. Ima široke kratke rukave koji su na krajevima zarubljeni. Donji kraj odjeće, koji je zarubljen, ima sa svake strane približno 6 centimetara duge proreze. Na vratnom izrezu je pletena traka. Na leđnoj strani ima polukružni umetak koji se pruža od vratnog izreza prema dolje. (Vidjeti fotografiju br. 395 (1)).
                           
                     
            
               6105 10 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, pravnom napomenom 4. za poglavlje 61. i tekstom oznaka KN 6105 i 6105 10 00.
            
         
               
                           2.
                        
                        
                           Lagana široka kukičana odjeća (100 % pamuk) koja ima prosječno 10 ili više očica po dužinskom centimetru u jednom smjeru, namijenjena za pokrivanje gornjeg dijela tijela, seže do ispod struka. Ima okrugli vratni izrez bez ovratnika, s djelomičnim otvorom sprijeda koji se zatvara gumbom s desna na lijevo i ima duge rukave. Vratni izrez, krajevi rukava i donji kraj odjeće su zarubljeni. (Vidjeti fotografiju br. 394 (1)).
                           
                     
            
               6106 10 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, pravnom napomenom 4. za poglavlje 61. i tekstom oznaka KN 6106 i 6106 10 00. Vidjeti također napomenu za pojašnjenje oznake KN 6106 u vezi s košuljama i košuljama-bluzama.
            
         
               
                           3.
                        
                        
                           Lagana široka pletena odjeća (100 % pamuk) modnog kroja, koja ima prosječno 10 ili više očica po dužinskom centimetru u jednom smjeru, namijenjena za pokrivanje gornjeg dijela tijela, seže do ispod struka, sa širokim vratnim izrezom bez ovratnika, s djelomičnim otvorom sprijeda koji se zatvara gumbom s desna na lijevo. Nema rukave, a oko vratnog izreza i izreza za rukave ima prišivenu pletenu traku. Donji kraj odjeće je zarubljen. (Vidjeti fotografiju br. 396 (1)).
                           
                     
            
               6106 10 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, pravnom napomenom 4. za poglavlje 61. i tekstom oznaka KN 6106 i 6106 10 00. Vidjeti također napomenu za pojašnjenje oznake KN 6106 u vezi s košuljama i košuljama-bluzama.
            
         
      (1)  Fotografije su isključivo ilustrativne prirode.